 Poliția din SUA a folosit pentru prima oară un câine robot într-o intervenție.
Poliţia din New York testează robotul Digidog cumpărat de la Boston Dynamics. Într-o intervenţie de pe 23 februarie, poliţia s-a folosit de Digidog. "Acest câine-robot va salva vieţi şi va proteja ofiţerii de poliţie".
Poliţia foloseşte de mulţi ani câini pentru anumite intervenţii. Mai nou, folosesc şi câini.. roboţi. Digidog este numele câinelui robot cumpărat de la Boston Dynamics de Poliţia din New York. Săptămâna aceasta a avut şi prima intervenţie, scrie New York Times. În timpul unei luări de ostatici, Digidog a fost trimis în avans într-un apartament.Roboţelul a descoperit că răpitorii au fugit de la faţa locului. Momentan, Digidog este în faza de testare. Câinele-robot costă 74.000 de dolari, cântăreşte 32 de kilograme şi poate alerga cu 6 kilometri pe oră. Punctul forte: poate să navigheze printre obstacole cu ajutorul inteligenţei artificiale.Autorităţilor vor să-l folosească pentru intervenţii în care să poată proteja ofiţerii de poliţie. În ciuda scopului nobil, robotul tot îi sperie pe trecători.